CELEX: C2004/300/94
Language: sk
Date: 2004-12-04 00:00:00
Title: Vec T-394/04: Žaloba podaná dňa 5. októbra 2004: Guido Strack proti Komisii Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/48
            
         Žaloba podaná dňa 5. októbra 2004: Guido Strack proti Komisii Európskych spoločenstiev
   (Vec T-394/04)
   (2004/C 300/94)
   Jazyk konania: nemčina
   Guido Strack, bytom vo Wasserliesch (Nemecko), v zastúpení: J. Mosar, Rechtsanwalt, ktorý si zvolil adresu na doručovanie v Luxemburgu, podal 5. októbra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil konanie o povýšení za rok 2003 vo vzťahu k žalobcovi, konané podľa článku 45 Služobného poriadku úradníkov Európskych spoločenstiev, z neho vyplývajúce udelenie bodov a na základe toho vydané rozhodnutie o nepovýšení žalobcu;
            
         
               —
            
            
               zaviazal žalovanú nahradiť trovy konania
            
         Žalobné dôvody a hlavné tvrdenia
   Žaloba smeruje proti spôsobu prevedenia konania o povýšení za rok 2003, proti neudeleniu prioritných bodov žalobcovi ako aj proti rozhodnutiu orgánu povereného menovaním v rámci konania o povýšení za rok 2003 nepovýšiť žalobcu do najbližšej vyššej platovej triedy A5.
   Žalobca namieta porušenie nasledujúcich predpisov a všeobecných právnych zásad:
   
               —
            
            
               článku 26 Služobného poriadku
            
         
               —
            
            
               článku 25 Služobného poriadku
            
         
               —
            
            
               článku 24, štvrtá a piata veta Služobného poriadku
            
         
               —
            
            
               článku 110 v spojení s článkom 45 Služobného poriadku
            
         
               —
            
            
               článku 43 Služobného poriadku
            
         
               —
            
            
               článku 45 ods. 1 Služobného poriadku a zásady rovnosti
            
         
               —
            
            
               povinnosti starostlivosti správy voči svojim úradníkom
            
         
               —
            
            
               článku 41 Charty základných práv, práva na spravodlivé správne konanie, princípu starostlivosti a povinnosti zaručiť právo byť vypočutý
            
         
               —
            
            
               povinnosti odôvodnenia a zákazu svojvôle
            
         
               —
            
            
               povinnosti ochrany legitímnej dôvery a zásady Apatere legem quam ipse fecisti